text: Ny naturskole ved Kruså
  24 august 2011 kl. 13.24
  Onsdag åbnede en ny naturskole midt i Kelstrup plantage ved Kruså.
  Kelstrup Naturskole er oprettet ved et samarbejde mellem Miljøministeriet Naturstyrelsen og Aabenraa Kommune og projektet er støttet af LAG-Aabenraa, Friluftrådet og I.P. Nielsen-hjemmenes fond.
  Naturskolen henvender sig til elever i folkeskolen.
  Den 330 hektar store plantage rummer et rigt plante- og dyreliv.
  Eleverne har mulighed for at overnatte på naturskolen, hvis de bruger et par dage på at udforske den danske natur.
  